દાદર-વેસ્ટના ગોખલે રોડ પર આવેલું એક વૃક્ષ રવિવારે મોડી રાત્રે અને માટુંગા સેન્ટ્રલના મહેશ્વરી ઉદ્યાન પાસે આવેલું એક વૃક્ષ મંગળવારે સવારે ઢળી પડ્યું હતું. આ બન્ને ઘટનામાં સદ્નસીબે કોઈને ઈજા પહોંચી નહોતી, પરંતુ આ વૃક્ષોની નીચે પાર્ક કરેલી કાર પર આ વૃક્ષો પડવાથી કારને ઘણું નુકસાન થયું હતું. મૉન્સૂનને કારણે આ વૃક્ષો નબળાં થઈ ગયાં હોવાથી પડી ગયાં હોવાનું સુધરાઈના અધિકારીઓએ કહ્યું હતું.